**Ministru kabineta rīkojuma projekta “Par Olaines Mehānikas un tehnoloģijas koledžas reorganizāciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Olaines Mehānikas un tehnoloģijas koledžas reorganizāciju” (turpmāk – projekts) mērķis ir nodot Rīgas Tehniskajai universitātei kā aģentūru Izglītības un zinātnes ministrijas padotībā esošo Olaines Mehānikas un tehnoloģijas koledžu ar 2019.gada 1.jūliju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz:- Augstskolu likuma 11.panta otro daļu, saskaņā ar kuru lēmumu par valsts augstskolu un valsts koledžu likvidāciju un reorganizāciju pieņem Ministru kabinets pēc izglītības un zinātnes ministra vai attiecīgā nozares ministra ierosinājuma;- Valsts pārvaldes iekārtas likuma 15.panta trešās daļas 1.punktu, saskaņā ar kuru tiešās pārvaldes iestādi reorganizē, nododot to atvasinātai publiskai personai, – rezultātā iestāde turpina pastāvēt kā pastarpinātās pārvaldes iestāde; - Publiskas personas mantas atsavināšanas likuma 5.panta pirmo daļu, 42.panta pirmo daļu un 43.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.30. apakšpunktu Olaines Mehānikas un tehnoloģijas koledža (turpmāk – koledža) ir Izglītības un zinātnes ministrijas (turpmāk – ministrija) padotības iestāde.Koledža darbojas saskaņā ar Ministru kabineta 2006.gada 21.novembra noteikumiem Nr.945 “Olaines Mehānikas un tehnoloģijas koledžas nolikums”.Koledža īsteno četras pirmā līmeņa profesionālās augstākās izglītības programmas. Studiju virzienā “Ķīmija, ķīmijas tehnoloģijas un biotehnoloģija” (studiju virziens akreditēts līdz 2023.gada 10.aprīlim) tiek īstenota pirmā līmeņa profesionālās augstākās izglītības programma “Biotehnoloģija” (kods: 41 524), kurā 2017./2018.akadēmiskajā gadā studēja 39 studējošie.Studiju virzienā “Ražošana un pārstrāde” (saskaņā ar Augstskolu likuma pārejas noteikumu 48.punktu (redakcijā, kas stāsies spēkā 2019.gada 1.janvārī) studiju virziens akreditēts līdz 2021.gada 31.decembrim) tiek īstenotas šādas studiju programmas:- pirmā līmeņa profesionālās augstākās izglītības programma “Pārtikas produktu kvalitātes kontrole” (kods: 41 541), kurā 2017./2018.akadēmiskajā gadā studēja 19 studējošie;- pirmā līmeņa profesionālās augstākās izglītības programma “Pārtikas produktu pārstrādes un ražošanas tehnoloģija” (kods: 41 541), kurā 2017./2018.akadēmiskajā gadā studēja 6 studējošie.Studiju virzienā “Vides aizsardzība” (saskaņā ar Augstskolu likuma pārejas noteikumu 48.punktu (redakcijā, kas stāsies spēkā 2019.gada 1.janvārī) studiju virziens akreditēts līdz 2023.gada 31.decembrim) tiek īstenota pirmā līmeņa profesionālās augstākās izglītības programma “Vides aizsardzības tehnoloģija” (kods: 41 850), kurā 2017./2018.akadēmiskajā gadā studēja 4 studējošie.Koledža īsteno astoņas profesionālās vidējās izglītības programmas:- profesionālās vidējās izglītības programmas “Inženiermehānika” (kods: 33521021) ar iegūstamo profesionālo kvalifikāciju “ķīmiskās un bioķīmiskās rūpniecības iekārtu mehāniķis”, kurā uz 2018.gada 12.septembri mācās 16 audzēkņi;- profesionālās vidējās izglītības programmas “Pārtikas produktu kvalitātes kontrole” (kods: 33541031), kurā uz 2018.gada 12.septembri mācās 6 audzēkņi;- profesionālās vidējās izglītības programmas “Vides aizsardzība” (kods: 33850001), kurā uz 2018.gada 12.septembri mācās 6 audzēkņi;- profesionālās vidējās izglītības programma, kas īstenojama pēc vispārējās vidējās izglītības ieguves, “Inženiermehānika” (kods: 35b521021) ar iegūstamo profesionālo kvalifikāciju “rūpniecisko iekārtu mehāniķis”;- profesionālās vidējās izglītības programmas “Ķīmijas tehnoloģijas” (kods: 33528011) ar iegūstamo profesionālo kvalifikāciju “analītiskās ķīmijas tehniķis”, kurā uz 2018.gada 12.septembri mācās 25 audzēkņi;- profesionālās vidējās izglītības programmas “Ķīmijas tehnoloģijas” (kods: 33528011) ar iegūstamo profesionālo kvalifikāciju “biotehnologa palīgs”, kurā uz 2018.gada 12.septembri mācās 19 audzēkņi;- profesionālās vidējās izglītības programmas “Ķīmijas tehnoloģijas” (kods: 33528011 ) ar iegūstamo profesionālo kvalifikāciju “ķīmijas tehniķis”;- profesionālās vidējās izglītības programmas “Ķīmijas tehnoloģijas” (kods: 33528011 ) ar iegūstamo profesionālo kvalifikāciju “biotehnoloģisko procesu tehniķis”, kurā uz 2018.gada 12.septembri mācās 48 audzēkņi.Koledža īsteno profesionālās tālākizglītības programmu “Ķīmijas tehnoloģijas” (kods: 20T528011).[2] Ministrija, īstenojot augstākās izglītības reformas attiecībā uz koledžu integrāciju universitātēs, izvērtē katru gadījumu individuāli, novērtējot attiecīgās koledžas integrāciju universitātēs kontekstā ar profesionālās izglītības attīstības tendencēm, kā arī vērtējot koledžas darbības rādītājus. Koledžai pēdējo gadu laikā ir samazinājies studējošo skaits, 2011./2012.akadēmiskajā gadā koledžā studēja 130 studējošie, 2014./2015.akadēmiskajā gadā – 114 studējošie, 2017./2018.akadēmiskajā gadā – 68 studējošie.Koledžas integrācija Rīgas Tehniskajā universitātē ļaus efektīvi izmantot augstākās izglītības un zinātnes resursus, paaugstinot studiju programmu kvalitāti un stiprinot to sasaisti ar zinātnisko pētniecību. Koledža pašreiz īsteno nelielu augstākās izglītības programmu skaitu: četras studiju programmas trīs studiju virzienos. Profesionālās izglītības jomā koledžā ir deviņas izglītības programmas. Šāda struktūra neatbilst politikas mērķim veidot studējošo un mācībspēku, kā arī izglītības programmu skaita ziņā ietilpīgus studiju virzienus, kas nodrošina secīgu studiju līmeņu apguvi no pirmā līmeņa profesionālās augstākās izglītības līdz doktorantūrai, nodrošinot sinerģiju arī ar profesionālās izglītības jomu. Universitātēm, ņemot vērā Augstskolu likuma 3.panta trešajā daļā noteikto, nevajadzētu īstenot pirmā līmeņa profesionālās augstākās izglītības programmas, līdz ar to lai nodrošinātu secīgu studiju līmeņu apguvi universitātēm nepieciešams sadarboties ar koledžām. Koledžas integrācija dos iespēju attīstīt esošos studiju virzienus Rīgas Tehniskajā universitātē, paplašinot piedāvāto studiju programmu klāstu, nodrošinot lielāku studējošo skaitu un stiprinot akadēmiskā personāla kompetenci. Integrācija ļaus koledžai turpināt arī profesionālo izglītības programmu īstenošanu, izmantojot Rīgas Tehniskās universitātes resursus.Ievērojot iepriekšminēto, projekts paredz ar 2019.gada 1.jūliju reorganizēt ministrijas padotībā esošo valsts izglītības iestādi, Olaines Mehānikas un tehnoloģijas koledžu, nododot to atvasinātai publiskai personai: Rīgas Tehniskajai universitātei. No projekta izriet, ka koledža turpina pastāvēt kā Rīgas Tehniskās universitātes aģentūra “Rīgas Tehniskās universitātes Olaines Tehnoloģiju koledža” (turpmāk – aģentūra). Aģentūras nosaukums tiek veidots, saglabājot koledžas darbības specializācijas virzienu un padarot to īsāku.Ir saņemts Rīgas Tehniskās universitātes Senāta 2018.gada 25.jūnija lēmums “Par Olaines Mehānikas un tehnoloģijas koledžas pievienošanu RTU aģentūras statusā”, kurā Rīgas Tehniskā universitāte piekrīt pārņemt koledžu aģentūras statusā un pārņemt ar koledžas pārņemšanu saistīto nekustamo īpašumu, turpmākai izglītības funkciju nodrošināšanai.Saskaņā ar projektā paredzēto koledžas īstenotās izglītības programmas, koledžas funkcijas, tiesības, saistības, prasības, finanšu līdzekļus, bilancē esošo kustamo mantu, lietvedību un arhīvu attiecībā uz minētajām mācību programmām pārņems aģentūra, kurai tās nodos Rīgas Tehniskā universitāte, izņemot projekta 3.punktā minēto.Saskaņā ar Augstskolu likuma 11.panta otro daļu ir saņemts Augstākās izglītības padomes 2018.gada 22.oktobra atzinums Nr.1.10/24, kurā Augstākās izglītības padome norāda, ka atbalsta Olaines Mehānikas un tehnoloģijas koledžas pievienošanu Rīgas Tehniskajai universitātei un uzskata, ka tā ir lietderīga.[3] Darbības programmas “Izaugsme un nodarbinātība” 8.1.4.specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4.SAM) ietvaros koledža īsteno Eiropas Reģionālās attīstības fonda projektu “Studiju mācību vides uzlabošana Olaines Mehānikas un tehnoloģijas koledžā” Nr. 8.1.4.0/17/I/005 no 2017.gada 1.septembra līdz 2020.gada 30.augustam. Projekts neietekmē Eiropas Reģionālās attīstības fonda projekta īstenošanu pēc būtības. Līdz ar reorganizāciju Ministru kabineta 2016.gada 9.augusta noteikumos Nr.533 “Darbības programmas “Izaugsme un nodarbinātība” 8.1.4. specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” (turpmāk – 8.1.4. SAM MK noteikumi) būs jāmaina finansējuma saņēmēja nosaukums, kas izriet no reorganizācijas ietvaros iegūtā juridiskā statusa, kas savukārt atbilst 8.1.4.SAM nosacījumiem. Finansējuma saņēmēja juridiskā statusa maiņas rezultātā finansējuma saņēmējs joprojām atbildīs tiem pašiem nosacījumiem, kas noteikti 8.1.4.SAM MK noteikumos un projekta iesnieguma vērtēšanas kritērijos, un neietekmēs projekta īstenošanu, t.sk. projekta ilgtspēju, ņemot vērā, ka aģentūra turpinās īstenot projekta ietvaros modernizēt plānotās izglītības programmas un mācību procesa īstenošanai turpinās izmantot projektā modernizētās telpas un aprīkojumu.Vienlaikus, mainoties juridiskajam statusam, 8.1.4. SAM MK noteikumos uz aģentūru kā finansējuma saņēmēju būs jāattiecina avansa izmaksas kārtība, kas piemērojama no valsts budžeta daļēji finansētu atvasinātu publisku personu aģentūrām, proti, avanss var tikt izmaksāts pa daļām, vienam avansa maksājumam nepārsniedzot 30 procentus, bet avansa un starpposma maksājumu kopsumma var būt 100 procenti no Eiropas Reģionālās attīstības fonda projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.Aģentūra projektu turpinās īstenot tai deleģēto valsts pārvaldes uzdevumu ietvaros. Aģentūras darbības tiesiskais pamats ir Augstskolu likums, Profesionālās izglītības likums, Publisko aģentūru likums, aģentūras nolikums un citi normatīvie akti.Koledžas darbības mērķis arī pēc reorganizācijas būs sniegt personām ar vidējo izglītību iespēju iegūt pirmā līmeņa profesionālo augstāko izglītību un ceturto profesionālās kvalifikācijas līmeni, kā arī iespēju iegūt profesionālo vidēju izglītību un trešo profesionālās kvalifikācijas līmeni programmās, kas tiek īstenotas izglītības tematiskajā grupā „Inženierzinātnes, ražošana un būvniecība” un izglītības tematiskajā jomā „Vides aizsardzība”, kā arī piedāvāt pakalpojumus tālākizglītības jomā un piedalīties zinātniskajā darbībā atbilstoši studiju programmu profilam.Lai nodrošinātu Eiropas Reģionālās attīstības fonda projekta “OMTK ēku energoefektivitātes paaugstināšana” Nr. 4.2.1.2/17/I/008 īstenošanu, tai skaitā pēcuzraudzības posma saistību izpildi, pēc koledžas reorganizācijas, ir nepieciešams, lai saistības, kas izriet no koledžas reorganizācijas brīdī spēkā esošās koledžas vienošanās par projekta īstenošanu ar Centrālo finanšu un līgumu aģentūru, pārņēmējs ir Rīgas Tehniskā universitāte, kas saskaņā ar Ministru kabineta 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.534) 43.punktu var būt projekta finansējuma saņēmējs.MK noteikumu Nr.534 13.punktā noteikts projekta iesniedzēja statuss:1. tiešās valsts pārvaldes iestāde;2. tiešās valsts pārvaldes iestādes padotības iestāde;3. valsts augstskola, valsts zinātniskais institūts – atvasināta publiska persona un zinātniskais institūts – atvasināta publiska persona, kas ir valsts dibinātas universitātes pārraudzībā;4. valsts kapitālsabiedrība, kura saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi”, un atbilstoši MK noteikumu Nr.534 43.punktam ir finansējuma saņēmēji pēc projekta apstiprināšanas.[4] Plānots, ka projekta izpildes rezultātā tiks nodrošināta lielāka augstākās izglītības resursu koncentrācija, nodrošinot augstākas resursu koplietošanas iespējas, efektīvāku izglītības institūciju pārvaldību un augstāku izglītības pakalpojumu kvalitāti.Koledžas reorganizācija neskar izglītojamo tiesības uz izglītību.Aģentūra turpinās īstenot koledžas izglītības programmas un pārņems izglītojamos, darbiniekus un pedagoģisko personālu, koledžas bilancē esošo kustamo mantu un finanšu līdzekļu atlikumu.[5] Projekts uzdod ministrijai līdz 2018.gada 1.decembrim izveidot koledžas reorganizācijas komisiju, iekļaujot tajā koledžas, ministrijas un Rīgas Tehniskās universitātes pārstāvjus. Reorganizācijas komisijai uzdots veikt koledžas materiālo un finanšu līdzekļu inventarizāciju, sastādīt slēguma bilanci, noteikt kustamās mantas vērtību un saistību apjomu, kā arī nodrošināt koledžas mantas, arhīva un lietvedības nodošanu Rīgas Tehniskajai universitātei, kas to pēc tam nodos aģentūrai, izņemot rīkojuma projektā 3.punktā minēto. Koledžas reorganizācijas komisija nodrošinās sekmīgu koledžas reorganizācijas procesa norisi.[6] Projekts paredz ministrijai sagatavot un izglītības un zinātnes ministram līdz 2019.gada 1.maijam iesniegt Ministru kabinetā ar koledžas reorganizāciju saistītos tiesību aktu projektus, proti, Ministru kabineta noteikumu projektus par grozījumiem Ministru kabineta 2006.gada 21.novembra noteikumos Nr.945 “Olaines Mehānikas un tehnoloģijas koledžas nolikums” un par Ministru kabineta 2013.gada 17.septembra noteikumu Nr.854 “Olaines Mehānikas un tehnoloģijas koledžas maksas pakalpojumu cenrādis” atzīšanu par spēku zaudējušiem. Vienlaikus nepieciešams veikt grozījumus Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums”, svītrojot 24.30.apakšpunktu, kurā minēta ministrijas padotībā esošā Olaines Mehānikas un tehnoloģijas koledža.Grozījumus nepieciešams veikt arī 8.1.4.SAM MK noteikumu 12.5., 15.5., 16.5.apakšpunktā, lai minētajos apakšpunktos koledža tikta saukta atbilstoši tās jaunajam nosaukumam, un 34.punktā, lai minētā punkta saturu papildinātu, tādējādi tajā noteikto avansa izmaksas kārtību attiecinot arī uz aģentūru.[7] Atbilstoši projektam koledžas reorganizācijas rezultātā tai lietojumā nodoto nekustamo īpašumu izmantos Rīgas Tehniskā universitāte, līdz ar to paredzēta tā nodošana bez atlīdzības Rīgas Tehniskās universitātes īpašumā.Valsts nekustamais īpašums (nekustamā īpašuma kadastra Nr. 8009 002 0801) – zemes vienība 2,2624 ha platībā (zemes vienības kadastra apzīmējums 8009 002 0801) un četras būves – koledža (būves kadastra apzīmējums 8009 002 0801 001), koledža – laboratorijas korpuss (būves kadastra apzīmējums 8009 002 0801 002) un divas dienesta viesnīcas (būvju kadastra apzīmējumi 8009 002 0801 003 un 8009 002 0801 004) – Zeiferta ielā 2, Olainē, Olaines novadā.Atbilstoši Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.23.apakšpunktam Rīgas Tehniskā universitāte ir ministrijas padotībā esoša augstākās izglītības iestāde. Pamatojoties uz Rīgas Tehniskās universitātes Satversmes (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) 2.punktu un Augstskolu likuma 7.panta pirmo daļu, Rīgas Tehniskā universitāte ir atvasināta publiska persona. Pamatojoties uz Augstskolu likuma 76.panta pirmo daļu un otrās daļas 4.punktu Rīgas Tehniskajai universitātei var piederēt nekustamais īpašums.Eiropas Komisijas sagatavotā dokumenta “Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka projekta 6.punktā minēto nekustamo īpašumu Rīgas Tehniskā universitāte turpinās izmantot izglītības funkciju veikšanai, kā arī to, ka saimnieciskā darbība tajā tiks realizēta ierobežotā apmērā, projekta 6.punktā minētā nekustamā īpašuma nodošana Rīgas Tehniskās universitātes īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no Rīgas Tehniskās universitātes īstenotās saimnieciskās darbības, tajā skaitā, objektu iznomāšanas tiks novirzīti Rīgas Tehniskās universitātes nesaimnieciskajai darbībai un īpašumā nodoto nekustamo īpašumu uzturēšanai.Ministrija aicinās Rīgas Tehnisko universitāti reizi gadā sniegt informāciju par saimnieciskās darbības proporcijas (20%) ievērošanu, lai Rīgas Tehniskās universitātes darbība tās īpašumā nodotajos nekustamajos īpašumos amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Veicot valsts nekustamā īpašuma īpašuma tiesību maiņu zemesgrāmatā, vienlaicīgi zemesgrāmatā tiks izdarīta atzīme, ka īpašuma tiesības nostiprinātas uz laiku, kamēr Rīgas Tehniskā universitāte nodrošina projekta 6.punktā minēto funkciju veikšanu un atzīme par aizliegumu atsavināt nekustamo īpašumu un apgrūtināt to ar hipotēku. Minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.Gadījumā, ja iestājas projekta 8.punktā minētais nosacījums, Rīgas Tehniskajai universitātei ir pienākums nekustamos īpašumus bez atlīdzības nodot valsts īpašumā.Izvērtējot Eiropas Savienības struktūrfondu un Kohēzijas fonda vadības jomu reglamentējošajos normatīvajos aktos, kā arī Eiropas Parlamenta un Padomes Regulas (ES) Nr.1303/2013 ( 2013.gada 17.decembris ), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, 71.pantā noteiktos finansējuma saņēmēja pienākumus un projektu atbalstāmo darbību ilguma nosacījumus un ievērojot to, ka nododot koledžas lietojumā esošo nekustamo īpašumu Rīgas Tehniskās universitātes īpašumā, tie arī turpmāk tiks izmantoti tikai izglītības funkciju nodrošināšanai, kā arī neradīs nepamatotas priekšrocības attiecībā pret citām privātajām vai publiskajām juridiskajām personām, nav konstatējami tiesiski šķēršļi koledžai lietojumā nodotā nekustamā īpašuma nodošanai Rīgas Tehniskās universitātes īpašumā.Pēc reorganizācijas Rīgas Tehniskā universitāte pārņem saistības, ko koledža uzņēmusies darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas ietvaros un kas izriet no koledžas reorganizācijas dienā spēkā esošās vienošanās ar Centrālo finanšu un līgumu aģentūru par projekta īstenošanu.[8] Projekts nosaka, ka ar reorganizāciju saistītie izdevumi tiek segti no ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” un budžeta programmas 02.00.00 “Profesionālās izglītības mācību iestādes” apakšprogrammā 02.01.00 “Profesionālās izglītības programmu īstenošana” koledžai pieejamajiem valsts budžeta līdzekļiem 2019.gadam. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, koledža, Rīgas Tehniskā universitāte. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas Tehniskā universitāte, koledžas darbinieki, t.sk. pedagogi, kas turpinās strādāt, un izglītojamie, kuri turpinās iegūt izglītību reorganizācijas rezultātā izveidotajā aģentūrā.Izglītojamo vecāki, institūcijas un organizācijas, kuras sniedz atbalstu iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018. gads** | Turpmākie trīs gadi (euro) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 932 577 | 0  | 932 577 | - 20 500 | 932 577 |  -41 000 |  -41 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 932 577 | 0 | 932 577 | -20 500 | 932 577 |  -41 000 |  -41 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 932 577 | 0 | 932 577 |  -20 500 | 932 577 |  -41 000 |  -41 000 |
| 2.1. valsts pamatbudžets | 932 577 | 0 | 932 577 |  -20 500 | 932 577 |  -41 000 |  -41 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  |  |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidēja termiņa budžeta ietvarā 2019., 2020. un 2021.gadam apakšprogrammā 02.01.00 “Profesionālās izglītības programmu īstenošana” koledžai plānoti pamatbudžeta ieņēmumi un izdevumi 579 688 *euro,* tajā skaitā valsts budžeta dotācija no vispārējiem ieņēmumiem 579 688 *euro*, Apakšprogrammā 03.11.00 ”Koledžas” plānoti pamatbudžeta ieņēmumi un izdevumi 352 889 *euro,* tajā skaitā valsts budžeta dotācija no vispārējiem ieņēmumiem 311 889 *euro*, ieņēmumi no maksas pakalpojumiem un citi pašu ieņēmumi 41 000 *euro*.Tā kā ar 2019.gada 1.jūliju paredzēts reorganizēt koledžu, nododot to atvasinātai publiskai personai – Rīgas Tehniskajai universitātei, samazināsies plānotie pamatbudžeta ieņēmumi no maksas pakalpojumiem un citi pašu ieņēmumi un attiecīgi no tiem segtie izdevumi (jo atvasinātu publisku personu ieņēmumi no maksas pakalpojumiem un citi pašu ieņēmumi netiek plānoti valsts pamatbudžetā) - 2019.gada sešos mēnešos par 20 500 *euro*, turpmākajos gados par 41 000 *euro*. Koledžas reorganizācijas process neradīs ietekmi uz dotācijas no vispārējiem ieņēmumiem apmēru, jo koledžas funkcijas pilnībā pārņem un turpina īstenot aģentūra. Rīgas Tehniskajai universitātei radīsies papildu izdevumi, kas saistīti ar īpašuma tiesību uz projekta 6.punktā minēto valsts nekustamo īpašumu nostiprināšanu zemesgrāmatā. Minētos izdevumus Rīgas Tehniskā universitāte segs tās apstiprinātā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošana 2019.gadā un turpmākajos gados tiks nodrošināta ministrijai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums”, svītrojot 24.30.apakšpunktu, kurā minēta ministrijas padotībā esošā Olaines Mehānikas un tehnoloģijas koledža.Ir nepieciešams izdarīt grozījumus Ministru kabineta 2016. gada 9. augusta noteikumu Nr.533 “Darbības programmas “Izaugsme un nodarbinātība” 8.1.4. specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” 12.5., 15.5., 16.5.apakšpunktā un 34.punktā, lai minēto punktu saturu papildinātu, tādējādi tajā noteikto avansa izmaksas kārtību attiecinot arī uz aģentūru.Ir nepieciešams izdarīt grozījumus Ministru kabineta 2006.gada 21.novembra noteikumos Nr.945 “Olaines Mehānikas un tehnoloģijas koledžas nolikums” un atzīt par spēku zaudējušiem Ministru kabineta 2013.gada 17.septembra noteikumus Nr.854 “Olaines Mehānikas un tehnoloģijas koledžas maksas pakalpojumu cenrādis”.Izpildes termiņš iepriekšminēto normatīvo aktu sagatavošanai ir 2019.gada 1.maijs. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Koledžas padome, kuras sastāvā ir visu koledžas personāla grupu pārstāvji, 2018.gada 7.maijā ir pieņēmusi lēmumu par koledžas pievienošanos Rīgas Tehniskajai universitātei. Līdz ar to koledžas personāls atbalsta pievienošanos Rīgas Tehniskajai universitātei un ir informēts par koledžas reorganizāciju. |
| 2. | Sabiedrības līdzdalība projekta izstrādē | Pēc projekta izsludināšanas Valsts sekretāru sanāksmē ir saņemta koledžas vēstule un koledžas Studentu pašpārvaldes vēstule. |
| 3. | Sabiedrības līdzdalības rezultāti | Koledža savā vēstulē lūdz veikt nelielus precizējumus anotācijā, kas ir veikti, kā arī precizēt aģentūras nosaukumu, ņemot vērā to, ka koledžas padomes lēmumā paredzēts, ka aģentūras nosaukums ir “Rīgas Tehniskās universitātes Olaines Tehnoloģiju koledža”.Koledžas Studentu pašpārvalde savā vēstulē norāda, ka koledžas padomes sēdē tika izlemts, ka aģentūras nosaukums būs “Rīgas Tehniskās universitātes Olaines Tehnoloģiju koledža”. Koledžas un koledžas Studentu pašpārvaldes priekšlikums par aģentūras nosaukumu ir ņemts vērā. Vienlaikus koledžas Studentu pašpārvalde ir lūgusi reorganizācijas komisijas sastāvā iekļaut koledžas studējošo pārstāvjus, kas tiks ņemts vērā, lūdzot koledžai izvirzīt pārstāvjus darbam reorganizācijas komisijā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, koledža, Rīgas Tehniskā universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek plānots reorganizēt ministrijas padotībā esošo koledžu, nododot to atvasinātai publiskai personai: Rīgas Tehniskajai universitātei. Koledža turpinās pastāvēt kā Rīgas Tehniskās universitātes aģentūra “Rīgas Tehniskās universitātes Tehnoloģijas koledža”.Saskaņā ar rīkojuma projekta 2.punktā noteikto aģentūra pārņems reorganizētās koledžas izglītības programmas, funkcijas, tiesības, saistības, prasības, finanšu līdzekļus, bilancē esošo kustamo mantu, ar mācību turpināšanu saistītos lietvedības dokumentus, uz laiku glabājamos lietvedību dokumentus un Eiropas Savienības fondu projektu dokumentus, bet projekta 3.punktā noteikto – Rīgas Tehniskā universitāte.Koledžas reorganizācija neradīs ietekmi uz cilvēkresursiem. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīzē:

Valsts sekretāre Līga Lejiņa

L.Upīte, 67047816

Linda.Upite@izm.gov.lv